Cu prilejul adoptării Legii RM nr. 161 din 18 iulie 2014 „Cu privire la administratorii autorizați”, Ministerul Justiţiei a organizat în data de 17 februarie 2015, în incinta Confederației Naționale a Sindicatelor din Republica Moldova primul Congres al Uniunii administratorilor autorizați.

 La lucrările Congresului al Uniunii administratorilor autorizați au fost invitați toți administratorii autorizați, persoanele şi reprezentanţii instituţiilor interesate, reprezentanţii societăţii civile și mass-media.

Evenimentul a debutat cu luarea de cuvînt a unei personalităţi notorii prezente la conferinţă: dl Nicolae Eşanu, Vice-Ministrul Justiţiei, care şi-a exprimat opinia în raport de  prevederile legislative cu caracter de noutate în domeniul insolvabilităţii şi necesitatea formării unor profesionişti desăvîrşiţi, care prin muncă să consolideze imaginea administratorilor autorizaţi.

Administratorul autorizat este o profesie extrem de complexă, cu o responsabilitate pe măsură. Datorită caracterului ei multidisciplinar, administratorul trebuie să stăpânească la perfecție cunoștințe din multe alte domenii, cu atît mai mult că contextul legislativ în care ne aflăm este unul marcat de profunde și permanente transformări.

Întru realizarea premiselor Congresului, evenimentul a fost moderat de dl. Ion Popa- preşedintele Asociaţiei Lichidatorilor şi Administratorilor din RM care cu majoritatea celor prezenţi la şedinţă a fost ales să prezideze primul Congres..

Acesta din urmă a precizat, rolul administratorului autorizat în cadrul procesului de insolvabilitate, care denotă importanţa componentei formative vizînd dezvoltarea abilităţilor şi competenţele specifice profesiei, însuşirea normelor deontologice, conştientizarea rolului profesional şi a apartenenţei la profesie.

În scopul aplicării reglementărilor profesiei de administrator autorizat, dl. Popa a menţionat, necesitatea asiduuă a aprobării statutului Uniunii, delegării candidaţilor pentru funcţiile de conducere în cadrul organelor de conducere a Uniunii Administratorilor Autorizaţi: Consiliul Uniunii; Preşedintele Uniunii; Comisia pentru deontologie şi formare profesională; Comisia de cenzori, cît şi delegării reprezentantilor Uniunii în Comisia de autorizare şi disciplină ce urmează a fi instituită prin ordinul Ministrului Justiţiei. .

La iniţiativa ALARM, a fost prezentat proiectul Statutului Uniunii Administratorilor autorizaţi, avînd drept scop promovarea activităţilor profesioniste în domeniul insolvabilităţii, dizolvării (lichidării) şi managementului anticriză în general.

Administratorul insolvabilităţii Selevestru Irina, a susţinut iniţiativa adoptării proiectului statului Uniunii Administratorilor autorizaţi, reieşind din necesitatea de a fi create condiţii necesare pentru optimizarea acestei activităţi tuturor participanţilor implicaţi în procedura de insolvabilitate, de a asigura formarea profesională continuă a administratorilor și nu în ultimul rând, de recunoaștere, la un nivel atât de înalt, a conținutului noului act normativ în materia insolvabilităţii- un factor extrem de important pentru mediul economic şi financiar.

 Mici recomandări au parvenit din rîndurile celor prezenţi, faţă de prevederile care ar putea îmbunătăți și mai mult performanța și dezvoltarea profesiei de administrator autorizat inclusiv prin introducerea de criterii profesionale pentru desemnarea candidaţilor organelor de conducere a Uniunii Administratorilor autorizaţi, încurajarea unei colaborări continue precum și îndrumări cu privire la modul de gestionare a Uniunii.

Astfel, prima parte s-a finalizat cu aprobarea statutului Uniunii Administratorilor autorizaţi, un cadru juridic solid și funcțional pentru profesia de administrator.

Cea de-a doua sarcină fundamentală a Congresului a vizat desemnarea membrilor organelor de conducere a Uniunii administratorilor autorizaţi. În urma stabilirii candidaților propuși și eliberarea buletinelor de vot per administrator au fost aleşi: membrii Consiliului Uniunii; Preşedintele Uniunii; Vice-preşedintele Uniunii, membrii Comisiei pentru deontologie şi formare profesională; membrii Comisiei de cenzori şi au fost desemnaţi membrii Comisie de atestare şi disciplină, precum şi supleanţii acestora. În calitate de preşedinte a Uniunii a fost ales d-l Ion Popa, iar în calitate de vicepreşedinte d-l Nicolae Bostan

Congresul s-a încheiat cu o largă apreciere a tuturor celor care şi-au adus aportul întru îndeplinirea celor statuate pe ordinea de zi, respectiv consolidarea imaginii breslei administratorilor autorizaţi, în speranţa că toţi cei delegaţi între rîndurile organelor de conducere ale Uniunii Administratorilor autorizaţi se vor implica nestingherit întru asigurarea unei pregătiri profesionale de mare ţinută, măsurilor şi mecanismelor necesare, prin asigurarea unei jurisprudenţe unitare la nivel naţional şi prin dezvoltarea relaţiilor de colaborare cu alte organizaţii şi institute omoloage.